b'\n_START_ARTICLE_\nMotiv \xc5\xbeivalskega \xc5\xbeenina in neveste v slovenski pripovedki\n_START_SECTION_\nInterpretacija\n_START_PARAGRAPH_\nKAKO SE JE JE\xc5\xbdEK O\xc5\xbdENIL_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: smu\xc5\xa1ki grad, bli\xc5\xbenji gozd;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: je\xc5\xbe, gra\xc5\xa1\xc4\x8dak, najmlaj\xc5\xa1a h\xc4\x8der;_NEWLINE_~stranske: starej\xc5\xa1i h\xc4\x8deri;_NEWLINE_Zna\xc4\x8dilnosti ljudskega slovstva:_NEWLINE_~poosebitev: je\xc5\xbe ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: loza (gozd);_NEWLINE_~pomanj\xc5\xa1evalnice: kamrica, sr\xc4\x8dece, nevestica;_NEWLINE_~ukrasni pridevek: drobno sr\xc4\x8dece;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere;_NEWLINE_SIN JE\xc5\xbd_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: gozd;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: je\xc5\xbe, kmet, mo\xc5\xbe, najmlaj\xc5\xa1a h\xc4\x8der;_NEWLINE_~stranske: mati, starej\xc5\xa1i h\xc4\x8deri;_NEWLINE_Zna\xc4\x8dilnosti ljudskega slovstva:_NEWLINE_~poosebitev: je\xc5\xbe ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: svinjar (svinjski pastir);_NEWLINE_~pretiravanje: da ga ni bilo lep\xc5\xa1ega;_NEWLINE_~ukrasni pridevek: lep fant;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere, tri leta;_NEWLINE_PRI KA\xc4\x8cI SE JE \xc5\xbdENIL_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: gozd, cerkev, hi\xc5\xa1a;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: sin, ka\xc4\x8da, star\xc5\xa1a;_NEWLINE_~stranske: svatje_NEWLINE_Zna\xc4\x8dilnosti ljudskega slovstva:_NEWLINE_~poosebitev: ka\xc4\x8da ima \xc4\x8dlove\xc5\xa1ke lastnosti;_NEWLINE_~pretiravanje: \xc5\xbeenska, da ji ni para;_NEWLINE_~ukrasni pridevek: lep grad;_NEWLINE_~pravlji\xc4\x8dno \xc5\xa1tevilo 3: tri kadi denarja;_NEWLINE_JE\xc5\xbd SNUBA\xc4\x8c_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: pa\xc5\xa1nik, hi\xc5\xa1a;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: je\xc5\xbe, mati, trgovci, h\xc4\x8dere;_NEWLINE_~stranske: svatje;_NEWLINE_Zna\xc4\x8dilnosti ljudskega slovstva:_NEWLINE_~poosebitev: je\xc5\xbe ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: dasi (\xc4\x8deprav);_NEWLINE_~pomanj\xc5\xa1evalnice: ta\xc4\x8dica;_NEWLINE_~ukrasni pridevek: lep mladeni\xc4\x8d;_NEWLINE_~pravlji\xc4\x8dno \xc5\xa1tevilo 3: trije trgovci, tri h\xc4\x8dere, trije udarci;_NEWLINE_VOL\xc4\x8cJI \xc5\xbdENIN_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: vrt, grad;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: volk, najmlaj\xc5\xa1a h\xc4\x8der, vetrovi, o\xc4\x8de;_NEWLINE_~stranske: starej\xc5\xa1i h\xc4\x8deri, nevesta;_NEWLINE_Zna\xc4\x8dilnosti ljudskega slovstva:_NEWLINE_~poosebitev: volk in vetrovi imajo \xc4\x8dlove\xc5\xa1ke lastnosti;_NEWLINE_~pretiravanje: najlep\xc5\xa1a, najpametnej\xc5\xa1a h\xc4\x8di;_NEWLINE_~pomanj\xc5\xa1evalnice: \xc5\xbeivalca;_NEWLINE_~ukrasni pridevek: mladi no\xc5\xbe, ostri no\xc5\xbei;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere, trije vetrovi, tri zlata darila, tri no\xc4\x8di;_NEWLINE_JE\xc5\xbd SE \xc5\xbdENI_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: na Robidi;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: je\xc5\xbe, najmlaj\xc5\xa1a h\xc4\x8der, grof, grofica;_NEWLINE_~stranske: starej\xc5\xa1i h\xc4\x8deri, o\xc4\x8de;_NEWLINE_Zna\xc4\x8dilnosti ljudskega slovstva:_NEWLINE_~poosebitev: je\xc5\xbe ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: \xc5\xa1pegu (ogledalo), pupa (dekle);_NEWLINE_~ukrasni pridevek: \xc5\xa1pi\xc4\x8daste bodice;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere, trije janci;_NEWLINE_ZA\xc4\x8cARANA KA\xc4\x8cA_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: pa\xc5\xa1nik, ko\xc4\x8da;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: ka\xc4\x8da, svinjski pastir;_NEWLINE_~stranske: gospodar, dve ka\xc4\x8di;_NEWLINE_Zna\xc4\x8dilnosti ljudskega slovstva:_NEWLINE_~poosebitev: ka\xc4\x8de imajo \xc4\x8dlove\xc5\xa1ke lastnosti;_NEWLINE_~pomanj\xc5\xa1evalnice: \xc5\xbeenkica;_NEWLINE_~ukrasni pridevek: rumeno proso, sikajo\xc4\x8d glas;_NEWLINE_~pravlji\xc4\x8dno \xc5\xa1tevilo 3: tri ka\xc4\x8de, trikrat umit;_NEWLINE_JE\xc5\xbdEK_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: gozd, grad;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: je\xc5\xbe, najmlaj\xc5\xa1a h\xc4\x8der;_NEWLINE_~stranske: mati, grof, starej\xc5\xa1i h\xc4\x8deri;_NEWLINE_Zna\xc4\x8dilnosti ljudskega slovstva:_NEWLINE_~poosebitev: je\xc5\xbe ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: koraj\xc5\xbeen (pogumen);_NEWLINE_~pomanj\xc5\xa1evalnice: je\xc5\xbeek, grofi\xc4\x8dice;_NEWLINE_~ukrasni pridevek: lepo \xc5\xbevi\xc5\xbega, grofovski grad;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere;_NEWLINE_CESAR JE IMEL JE\xc5\xbdA ZA SINA_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: grad, gozd;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: je\xc5\xbe, najmlaj\xc5\xa1a h\xc4\x8der;_NEWLINE_~stranske: cesar, cesarica, kralj, \xc5\xbeupnik;_NEWLINE_Zna\xc4\x8dilnosti ljudskega slovstva:_NEWLINE_~poosebitev: je\xc5\xbe ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: obed (kosilo);_NEWLINE_~pomanj\xc5\xa1evalnice: \xc5\xbeegnan\xc4\x8dek, vince, vr\xc4\x8dek;_NEWLINE_~ukrasni pridevek: rumeno vince, pisan vr\xc4\x8dek;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere, trikrat po\xc5\xa1kropit, trikrat zbosti na bodicah, tri kapljice krvi;_NEWLINE_~pravlji\xc4\x8dno \xc5\xa1tevilo 7: sedem let;_NEWLINE_ZMAJ JE POSTAL \xc4\x8cLOVEK_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: grad;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: zmaj, najmlaj\xc5\xa1a h\xc4\x8der;_NEWLINE_~stranske: o\xc4\x8de, starej\xc5\xa1i h\xc4\x8deri;_NEWLINE_Zna\xc4\x8dilnosti ljudskega slovstva:_NEWLINE_~poosebitev: zmaj ima \xc4\x8dlove\xc5\xa1ke lastnosti;_NEWLINE_~pomanj\xc5\xa1evalnice: dekletce;_NEWLINE_~ukrasni pridevek: zlat prstan, \xc5\xa1ipkova vrtnica;_NEWLINE_~pravlji\xc4\x8dno \xc5\xa1tevilo 3: tri h\xc4\x8dere;_NEWLINE_KRALJEVI\xc4\x8c IN LEPA VIDA_NEWLINE_Knji\xc5\xbeevni \xc4\x8das: ni dolo\xc4\x8den;_NEWLINE_Knji\xc5\xbeevni prostor: njiva, grad;_NEWLINE_Pripovedovalec: tretjeosebni, vsevedni;_NEWLINE_Knji\xc5\xbeevne osebe:_NEWLINE_~glavne: ka\xc4\x8da, Lepa Vida;_NEWLINE_~stranske: kralj, kraljica;_NEWLINE_Zna\xc4\x8dilnosti ljudskega slovstva:_NEWLINE_~poosebitev: ka\xc4\x8da ima \xc4\x8dlove\xc5\xa1ke lastnosti;_NEWLINE_~nare\xc4\x8dne besede: stepena (otresena);_NEWLINE_~pomanj\xc5\xa1evalnice: kraljevi\xc4\x8d;_NEWLINE_~ukrasni pridevek: velika ka\xc4\x8da, leskov grm;_NEWLINE_~pravlji\xc4\x8dno \xc5\xa1tevilo 3: tri jutra, tri leskove \xc5\xa1ibe, trije udarci;\n_START_SECTION_\nAnaliza pravljic po Brunu Bettelheimu \xe2\x80\x93 \xc5\xbeivalski \xc5\xbeenin/nevesta\n_START_PARAGRAPH_\nPo Brunu Bettelheimu nas zgodbe o \xc5\xbeivalskem \xc5\xbeeninu u\xc4\x8dijo, da je za ljubezen potrebna popolna sprememba pogledov na spolnost. Vse zgodbe imajo skupno zna\xc4\x8dilnost, in sicer, da se spolni partner najprej do\xc5\xbeivlja kot \xc5\xbeival, kasneje pa se spremeni v \xc4\x8dloveka. Zato je v literaturi tak cikel znan kot cikel o \xc5\xbeivalskem \xc5\xbeeninu ali \xc5\xbeivalskem mo\xc5\xbeu (npr. pravljica Kako se je je\xc5\xbeek o\xc5\xbeenil, Sin je\xc5\xbe, Je\xc5\xbe snuba\xc4\x8d, Vol\xc4\x8dji \xc5\xbeenin, Je\xc5\xbe se \xc5\xbeeni, Je\xc5\xbeek\xe2\x80\xa6). Nekoliko manj znane pa so zgodbe, v katerih je na za\xc4\x8detku v \xc5\xbeival zakleta bodo\xc4\x8da \xc5\xbeenska partnerka, ki tvorijo cikel o \xc5\xbeivalski nevesti (npr. pravljica Pri ka\xc4\x8di se je \xc5\xbeeni, Za\xc4\x8darana ka\xc4\x8da). Najbolj znana pravljica s tem motivom je Lepotica in zver in ima \xc5\xa1iroko zbirko variacij tudi na na\xc5\xa1em prostoru in med ljudskimi pravljicami (npr. pravljica Zmaj je postal \xc4\x8dlovek). V marsikaterih zgodbah o \xc5\xbeivalskem \xc5\xbeeninu/nevesti izvemo, da se je oseba spremenila v \xc5\xbeival zaradi svoje porednosti in da je zakletev povzro\xc4\x8dila mati (npr. pravljica Je\xc5\xbeek). Najbr\xc5\xbe je nesprejemljivo vedenje, s katerim oseba ni hotela prenehati, tako vznemirilo mater, da je nezavedno \xc4\x8dutila, da je otrok podoben \xc5\xbeivali in torej lahko to kar postane. Drugi pomemben del \xc5\xbeenskih vlog v teh pravljicah, je vloga junakinje, ki \xc5\xbeival preobrazi nazaj v \xc4\x8dloveka. Samo \xc4\x8de junakinja \xc5\xbeival resni\xc4\x8dno ljubi, urok izgubi svojo mo\xc4\x8d. Treba je omeniti, da je v ve\xc4\x8dini zahodnih pravljic \xc5\xbeival mo\xc5\xa1kega spola in iz za\xc4\x8daranosti jo lahko re\xc5\xa1i le ljubezen \xc5\xbeenske. Obstajajo pa tudi zahodne pravljice, v katerih je v \xc5\xbeival za\xc4\x8darana \xc5\xbeenska, in v takih primerih mora \xc4\x8darovnijo premagati mo\xc5\xa1ki. Toda skoraj v vseh primerih v podobi \xc5\xbeivalskih nevest ni ni\xc4\x8d nevarnega ali odvratnega; nasprotno, gre za ljubke \xc5\xbeivali. Tako po zahodnem izro\xc4\x8dilu animalni vidiki \xc5\xbeenske spolnosti niso groze\xc4\x8di, ampak celo ljubki (npr. pravljica Pri ka\xc4\x8di se je \xc5\xbeenil), samo vidiki mo\xc5\xa1ke spolnosti pa privzemajo podobo zveri (npr. pravljica Vol\xc4\x8dji \xc5\xbeenin).\n_START_SECTION_\nAnaliza pravljic po Moniki Kropej \xe2\x80\x93 zakletev\n_START_PARAGRAPH_\nSama zgodba se pogosto za\xc4\x8dne z zakletim stanjem, ki pa se ga glavni junaki brezizjemno re\xc5\xa1ijo. V pravljicah se pojavlja zakletev v razli\xc4\x8dnih zvezah in ima razli\xc4\x8dne vzroke. Zakleti junaki so v\xc4\x8dasih rojeni prestarim star\xc5\xa1em, ki niso mogli imeti otrok, lahko so otroci ribe, ka\xc4\x8de ali kak\xc5\xa1ne druge \xc5\xbeivali oziroma so na kak\xc5\xa1en drug na\xc4\x8din zaznamovani \xc5\xbee od rojstva. Zakletev se lahko zgodi tudi v trenutku, ko je prekr\xc5\xa1ena kak\xc5\xa1na prepoved. Lahko jo povzro\xc4\x8di tudi greh, neredko tudi samo neprevidna izjava matere oziroma star\xc5\xa1ev.\n_START_SECTION_\nPrimerjava pravljic\n_START_PARAGRAPH_\nV pravljicah motiva \xc5\xbeivalski \xc5\xbeenin/nevesta se pojavljajo enake zna\xc4\x8dilnosti kot so poosebitev, pomanj\xc5\xa1evalnice, nare\xc4\x8dne besede in pravlji\xc4\x8dno \xc5\xa1tevilo 3. V vseh obravnavanih pravljicah \xc4\x8dloveka zakletega v \xc5\xbeival odre\xc5\xa1i tretja oziroma najmlaj\xc5\xa1a h\xc4\x8der. Za zakletev je v nekaterih primerih kriva mati iz razli\xc4\x8dnih razlogov. Pri pravljici Je\xc5\xbeek mati sina jezno imenuje je\xc5\xbeek in v to se tudi spremeni. V drugem primeru pa je mati sinu jezno dejala naj postane ka\xc4\x8da, ker je ni ubogal (pravljica Kraljevi\xc4\x8d in Lepa Vida). Ve\xc4\x8dina glavnih junakov teh pravljic je zakletih v je\xc5\xbea, najdejo pa se tudi druge \xc5\xbeivali, kot so volk, ka\xc4\x8da, zmaj. Kjer je glavni junak zaklet v je\xc5\xbea, se pogosto zgodi, da se je\xc5\xbe odpravi snubit na petelinu (pravljica Cesar je imel je\xc5\xbea za sina, Je\xc5\xbeek, Je\xc5\xbe se \xc5\xbeeni). \xc4\x8ce je \xc4\x8dlovek zaklet v je\xc5\xbea, se kot odre\xc5\xa1itev pojavlja podoben na\xc4\x8din. Najmlaj\xc5\xa1a h\xc4\x8der se zbode na je\xc5\xbeevih bodicah in kri, ki pade na njegov smr\xc4\x8dek, ga odre\xc5\xa1i (pravljica Je\xc5\xbe se \xc5\xbeeni, Kako se je je\xc5\xbeek o\xc5\xbeenil).\n_START_SECTION_\nMotivni klasifikacijski sistem pravljic\n_START_PARAGRAPH_\nKer obstaja toliko razli\xc4\x8dnih tipov enakih pravljic, ki so se pojavile predvsem zaradi geografskih zna\xc4\x8dilnosti, je bilo potrebno uvesti klasifikacijo motivov za razvr\xc5\xa1\xc4\x8danje pravljic po motivnih povezavah. Tako sta se pojavila dva sistema:_NEWLINE_~AT index sta uvedla finski zbiratelj pravljic Antti Aarne in ameri\xc5\xa1ki zbiratelj Stith Thompson (iz za\xc4\x8detnic njunih priimkov izhaja tudi ime indexa). AT index je v pomo\xc4\x8d predvsem, \xc4\x8de \xc5\xbeelimo primerjati pravljice iz razli\xc4\x8dnih evropskih de\xc5\xbeel in kultur. Prvi klasifikacijski katalog je leta 1910 napisal in izdal Antti Aarne pod naslovom Index of Types of Folktale. Aarnejev sistem je klasificiral le skandinavsko zbirko pravljic. Zato ga je leta 1928 pove\xc4\x8dal in raz\xc5\xa1iril Stith Thompson, ter ga leta 1961 \xc5\xa1e dopolnil. Sistem je omejen na evropske pravljice, ki so jih razdelili glede na razli\xc4\x8dne variante in motive. Tako je s pomo\xc4\x8djo AT-\xc5\xa1tevilk mogo\xc4\x8de prepoznati tip pravljice, njen motiv in najti razli\xc4\x8dne variante pravljice. Leta 2004 je ta sistem izbolj\xc5\xa1al in raz\xc5\xa1iril Hans-J\xc3\xb6rg Uther, ki je izdal knjigo z naslovom The Types of International Folktales: A Classification and Bibliography Based on the System of Antti Aarne and Stith Thompson. Tako se za\xc4\x8dne uveljavljati ATU index._NEWLINE_~ATU index (ime iz kratic priimkov Aarne, Thompson, Uther) je le raz\xc5\xa1iril AT index, ki je obstajal \xc5\xbee skoraj 100 let. Tipi \xc5\xa1tevilk za razli\xc4\x8dne motive pravljic so ostali nespremenjeni, le glavne motivne tematike so raz\xc5\xa1irili. Tako so sedaj razdeljene na \xc5\xbeivalske pravljice, pravljice o \xc4\x8dude\xc5\xbeih, verske pravljice, realisti\xc4\x8dne pravljice\xe2\x80\xa6 Seveda pa si to razdelitev lahko vsak avtor prilagodi po svoje, glede na razli\xc4\x8dne motive pravljic, ki jih bo knjiga vsebovala._NEWLINE_Pri nas sistem ATU indexa zasledimo le redko. Uporablja ga predvsem Monika Kropej v svojih knjigah (npr. Pravljica in stvarnost) in Matija Valjavec (npr. Kra\xc4\x8dmanove pravljice).\n_START_SECTION_\nSpletni viri\n_START_PARAGRAPH_\n- http://www.cobiss.si/_NEWLINE_- http://bos.zrc-sazu.si/sskj.html_NEWLINE_- http://oaks.nvg.org/folktale-types.html'